Liivi külanõukogu
Liivi külanõukogu oli külanõukogu Eesti NSV-s aastatel 1945–1954. Liivi külanõukogu moodustati 1945 septembris Läänemaal Kullamaa vallas. Külanõukogu keskus asus Liivi asunduses. Seoses maakondade ja valdade likvideerimise ning maarajoonide moodustamisega arvati Liivi külanõukogu 1950 septembris Märjamaa rajooni koosseisu. 1954 juunis Liivi külanõukogu likvideeriti ja selle territoorium arvati Kullamaa külanõukogu koosseisu.